kardosdrur/scandi-wiki huggingface dataset:
Natura 2000-område nr. 49 Gudenå og Gjern Bakker

Natura 2000-område nr. 49 Gudenå og Gjern Bakker er et EU-habitatområde (H45) der har et areal på i alt 815 hektar hvoraf 47 ha er statsejet.
Området består af den ånære del af Gudenådalen mellem Silkeborg Langsø og Kongensbro og
samt den brede, nedre del af Gjern ådalen og en stor del af
Gjern Bakker, og udgør en strækning på 23 km af Gudenåen. Langs åens vestside går på hele strækningen Trækstien, der blev anlagt til pramfarten mellem
Randers og Silkeborg i midten af 1800-tallet.

Gudenådalen er - især i den øvre del af Natura 2000-området - en
bred smeltevandsdal med terrasserede dalsider, udformet under forskellige
stadier af isens afsmeltning under sidste istid.

Gjern Bakker ligger fremskudt, afgrænset af ådalene som løber sammen i Sminge Sø, og med Store Troldhøj som højeste, markante udsigtspunkt.

§3-naturtyper 
Af det samlede areal på 815 hektar er 362,5 ha af arealet omfattet af naturbeskyttelseslovens § 3, hvoraf 23,4 hektar er søer 131,4 ha er mose, 161,7 ha fersk eng, 4,6 ha overdrev og der er 26,2 km vandløb.

Derudover er der 316 ha skov, hvoraf 213 ha er noteret
som ”fredskov” eller ”delvis fredskov”, dette areal omfatter både landbrugsarealer og skov; 158 ha er løvskov og ca. 145 ha er nåleskov.

Fredninger 
Der er 4 fredede arealer i området, hvoraf 2 større
landskabsfredninger, Gødvadfredningen fra 1978 på i alt 652 ha og Smingefredningen fra 1975 på i alt 772 ha; Cirka halvdelen af habitatområdets areal ligger inden
for disse 2 fredninger . De to øvrige fredninger er omkring Tvilum Kirke
(kirkeomgivelsesfredning) og et tørt engareal i Gjern Bakker (tilstandsfredning fra 1962).

Målsætninger 
 Det overordnede mål for området er at sikre områdets vandløbsnatur ved at skabe et sammenhængende areal med gunstig naturtilstand, stor grad af naturlig dynamik og gunstige fysiske forhold.
 Småsøerne, der indgår i området opnår gunstig bevaringstilstand
 Skovnaturen sikres god høj naturtilstand og kontinuitet, og de lysåbne naturtyper, heder, overdrev og rigkær, der er knyttet til ådalen, udvides og sammenkædes.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.
Naturplanen er koordineret med vandplanen 1.5 Randers Fjord.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 Basisanalysen
 Basisanalyse 2016-2021

Natura 2000-planer
Lokaliteter i Silkeborg Kommune
EU-habitatområder i Danmark
Dry Lips

"Dry Lips" er en sang skrevet af det danske elektro-rock-band Dúné. Det er tredje single fra gruppens første studiealbum We Are In There You Are Out Here fra 2007. Dry Lips udkom som single den 1. oktober 2007, få dage før at albummet blev udgivet i Europa. 29. maj samme år var albummet blevet tilgængelig i Danmark.

Historie 
Efter at selve albummet havde modtaget masser af roser og priser, som blandt andet en Danish Music Awards for "Årets Rock Udgivelse" i 2008, hørte man ikke meget til sangen før 26. februar 2010 i den danske version af talentshowet X Factor, hvor deltageren Jesper Nohrstedt sang nummeret i tredje runde af tv-showet. Nohrstedt gik hele vejen til finalen, og valgte at kontakte Dúné da han ønskede at bandet skulle være gæsteartist ved sin optræden. Foran 40.000 tilskuere i Parken i København sang Jesper Nohrstedt "Dry Lips" sammen med bandet.

Efter den første præsentation af nummeret i X Factor, strøg den tre år gamle sang direkte ind som nummer 1 på iTunes hitlisten, ligesom den gik nummer to på den officielle danske Track Top-40. I marts 2010 blev sangen certificeret med en guldplade for 15.000 solgte eksemplarer.

I 2012 kårede læserne af det danske popmagasin Poplick.dk "Dry Lips" som de sidste tyve års bedste popsang foran grupper som Aqua, Alphabeat, Nephew og Nik & Jay.

Musikvideoen til sangen blev instrueret af Uffe Truust.

Produktion 
Sangen blev ligesom resten af We Are In There You Are Out Here indspillet i Popshit Recording Studio i Randers.

Personel

Musikere 
 Sang: Dúné og Mattias Kolstrup
 Kor: Cecilie Dyrberg
 Keyboards: Ole Björn Sørensen
 Synthesizer: Cecilie Dyrberg
 Guitar: Cecilie Dyrberg, Danny Jungslund og Simon Troelsgaard
 El bas: Piotrek Wasilewski
 Trommer: Malte Aarup-Sørensen
 Diverse instrumenter: Dúné

Produktion 
 Producer: Mark Wills og Dan Hougesen.
 Komponist: Dúné, Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski og Malte Aarup-Sørensen
 Tekst/forfatter: Mattias Kolstrup

Referencer

Eksterne henvisninger 
 Dúnés officielle hjemmeside  
 

Singler fra 2007
Dúné-sange
Edward Crankshaw

Edward Crankshaw (3. januar 1909 – 10. november 1984) var en britisk historiker, journalist samt specialist og kommentator i forbindelse med sovjetiske affærer.
 
Crankshaw var stationeret ved den britiske militærdelegation i Moskva under Anden Verdenskrig.

Bibliografi 
 Cracks In The Kremlin Wall (1951)
 The Forsaken Idea: A Study of Viscount Milner (1952)
 The Creedy Case (1954)
 Russia Without Stalin: The Emerging Pattern (1956)
 Gestapo instrument of tyranny (1957)
 Khruschev's Russia (1959)
 An Essay in Autobiography (1959), medforfatter Boris Pasternak.
 A Hidden World, Nine years of confinement in Communist prisons and concentration camps (1963)
 The New Cold War: Moscow vs. Pekin (1964)
 Krushchev, A Career (1966)
 Khrushchev remembers (1970), medforfatter Nikita Khrusjtjov
 Maria Theresa (1970?)
 The Fall of the House of Habsburg (1970)
 The Habsburgs: Portrait of a Dynasty (1971)
 Tolstoy: The Making of a Novelist (1974?)
 Vienna (1976)
 The Shadow of the Winter Palace: Russia's Drift to Revolution 1825-1917 (1976)
 Joseph Conrad (1976)
 Bismarck (1982), modtog i 1982 Whitbread Award for biografier
 Putting Up with the Russians 1947-1984 (1984)
 I Was A German The Autobiography of a Revolutionary. The Political Turmoil in Germany. During and After World War I, medforfatter Ernst Toller

Eksterne henvisninger og kilder 
 BLOOMSBURY PUBLISHING – Edward Crankshaw 
 Amazon – bogoversigt 

Forfattere fra Storbritannien
Journalister fra Storbritannien
Historikere fra Storbritannien
Monsters University

Monsters University er en amerikansk animationsfilm fra 2013. Filmen er en fortsættelse til Monsters Inc., men der er dog tale om forhistorie til den første film.

Handling

Roller

Produktion

Modtagelse

Referencer

Eksterne henvisninger 

 

Film tilladt for alle, men frarådes børn under 7 år
Animationsfilm fra USA
Computeranimationsfilm
Amerikanske film fra 2013
Store Troldhøj

Store Troldhøj er en kegleformet bakke i Gjern Bakker, Silkeborg Kommune, markant beliggende i trekanten mellem sammenløbet af Gjern Å og Gudenåen i Sminge Sø , et stærkt kuperet landskab. Store Troldhøj ligger 75 meter over havets overflade.

Naturstyrelsen ejer et 33 ha stort område omkring bakken hvor et gammelt husmandssted huser Troldhøjhytten Naturskole; Troldhøjhytten ejes af Naturstyrelsen og skolen administreres af Silkeborg Skolevæsen.

Plantevæksten er især karakteristisk for hede og egekrat med en del sjældne planter som Plettet Gøgeurt, Lav Skonsonér, Engelsk Visse og Lyng-Øjentrøst, og østlige forekomster af planter der ellers mere kendes fra Vestjylland, f.eks. Hedemelbærris, Hønsebær og dansk Gyvel. Faunaen byder bl.a. på stålorm, snog, lille vandsalamander og flere insekter der er på den danske rødliste.

Store Troldhøj ligger i Natura 2000-område nr. 49 Gudenå og Gjern Bakker og er en del af den store naturfredning, Smingefredningen fra 1975, på i alt 772 ha .

Eksterne kilder/henvisninger 

 Gjern Bakker  på naturstyrelsen.dk

Lokaliteter i Silkeborg Kommune
Bakker i Danmark
Fredede arealer i Danmark
OS X Mavericks

OS X Mavericks (version 10.9) er den tiende store opdatering af OS X, Apples styresystem til Macintosh-skrivebords- og servercomputere. OS X Mavericks blev annonceret d. 10. juni 2013, ved WWDC 2013, og blev frigivet d. 22. oktober 2013, som en gratis opdatering gennem Mac App Store, hvilket forudsætter Mac OS X Snow Leopard eller nyere.

Kilder/referencer

Eksterne henvisninger 
 22/10/2013, maczonen.dk: Apple klar med OS X Mavericks – gratis! 
 22/10 2013, imacguide.dk: Apple frigiver OS X Mavericks 

Mavericks
Theodora af Grækenland

Theodora af Grækenland kan henvise til:

 Theodora af Grækenland (1906-1969) – datter af Prins Andreas af Grækenland og gift med Markgreve Berthold af Baden
 Theodora af Grækenland (født 1983) – datter af Konstantin 2. af Grækenland og Anne-Marie af Danmark.

Se også 
Theodora
Melk (flertydig)

Melk kan være forskellige ting:
 Melk - i Østrig
 Stift Melk
 Stiftsgymnasium Melk
 Melk (flod) - en sydlig biflod til Donau.
 Bezirk Melk - distrikt som ovenstående ligger i.

Se også 
 Mælk
Cotards syndrom

Cotards syndrom er en sygdom opkaldt efter den franske neurolog, Jules Cotard (1840-1889). I folkemunde kaldes sygdommen for 'zombie-syndromet', da den medfører en vrangforestilling, hvor patienten tror vedkommende er død, og derfor ikke anser det nødvendigt at spise eller foretage personlig pleje.

Svenske forskere har nyligt konstateret, at acyclovir, der anvendes mod nedsat nyrefunktion og er aktivstof i herpesmedicin, i usædvanlige tilfælde kan udvikle Cotards syndrom. Når patienten efterfølgende får dialyse, som fjerner affaldsstoffer fra blodet ved nyresvigt, forsvinder vrangforestillingen.

Referencer 

Neurologiske sygdomme
Heinrich Meibom den yngre

Heinrich Meibom (født 29. juni 1638 i Lübeck, død 26. marts 1700 i Helmstedt) var en tysk anatom, sønnesøn af Heinrich Meibom den ældre.

Meibom tog doktorgraden 1663 i Angers og blev 1664 professor i medicin i Helmstedt, hvor han fra 1678 tillige var professor i historie og digtekunst. Som anatom er han kendt for sine undersøgelser af karsystemet. Hans navn er knyttet til foramen caecum på tungen og til glandulæ tarsales, nogle kirtler i øjelågene, som han beskrev i De vasis palpebrarum novis epistola (1666).

Kilder 

 

Anatomer fra Tyskland
Tyskere i 1600-tallet
Salmonsens
Personer fra Lübeck
Jeanette

Jeanette er et oprindeligt fransk pigenavn. Det er en dimimutiv form af Jeanne, som er den feminine form af Jean som er den franske form af Johannes. Navnet betyder "Gud er nådig".

Navnet har mange alternative skrivemåder, bl.a. Jeannette, Janet, Janeth, Janett, Janette, Jannet, Jannit, Jeanet, Jeaneth, Jeanett, Jeannet, Jeannett, Zsanett og Žanet. Formen Janet kan ud over at være en skrivemåde af Jeanette også være en engelsk kæleform af Jane.

Kendte personer med navnet 
 Jeanette Dyrkjær (1963–2011), dansk nøgenmodel.
 Jeanette Ottesen (født 1987), dansk elitesvømmer.
 Jeanette Haga Holgersen (født 1990), norsk håndboldspiller.
 Jeanette Binderup-Schultz (født 1967), dansk skuespiller, danser og koreograf.
 Jeanette Hedeager (født 1991), dansk atlet.
 Janet Baker (født 1933), engelsk sangerinde.
 Janet Jackson (født 1966), amerikansk sangerinde og skuespiller.
 Janet Frame (1924–2004), newzealandsk forfatterinde.
 Janet Jagan (1920–2009), guyansk præsident.
 Janet Gaynor (1906–1984), amerikansk skuespiller.
 Janet Leigh (1927–2004), amerikansk skuespiller.
 Janet McTeer (født 1961), engelsk skuespiller.
 Janet Napolitano (født 1957), amerikansk tidligere guvernør.
 Janet Reno (1938−2016), amerikansk jurist.
 Janette Husárová (født 1973), slovakisk tennisspiller.

Fiktive personer 
 Janet Sosna fra tv-serien Beverly Hills 90210.

Pigenavne
Marcus Meibom

Marcus Meibom (født 1626 i Tønning, død 1711 i Utrecht) var en lærd polyhistor.

Som ung studerede han ved universitetet i Leiden medicin, matematik og gamle sprog. Hans navn er knyttet til et vigtigt musikhistorisk kildeskrift, en samling af den antikke oldtids skrifter om musik, hvilke han udgav med græsk og latinsk tekst: Antiquæ musicæ auctores septem (Amsterdam 1652). Sit lærde værk tilegnede han dronning Kristina af Sverige og udnævntes derefter til underbibliotekar i Stockholm. Ved det svenske hof foranstaltede han en opførelse — som det synes, rigtignok temmelig mislykket — af græsk musik. 1653 kom han tilbage til Danmark, blev samme år overbibliotekar ved det nyoprettede store kongelige bibliotek. hvor han forestod opbygningen af det nye bibliotek. Han forlod stillingen i 1663. 1655 var han medlem af det Tyske Kancelli i København.. På Frederik III's bekostning udgav han her en i den lærde verden temmelig omstridt Dialogus de proportionibus (1655). Senere blev han 1664 ansat som direktør ved Øresundstolden i Helsingør, men måtte 1668 tage sin afsked på grund af klager over hans umedgørlige optræden som fiskal embedsmand. Efter denne tid levede han i Holland i små kår, stærkt optaget af forskellige tekniske og litterære materier, uden dog at vinde frem med dem.

Kilder

Noter 

Musikhistorikere fra Danmark
Danskere i 1600-tallet
Personer fra Tønning
Bibliotekarer fra Danmark
Embedsmænd fra Danmark
Personer i Dansk Biografisk Leksikon
Johann Georg Jacobi

Johann Georg Jacobi (født 2. september 1740 i Düsseldorf, død 4. januar 1814 i Freiburg) var en tysk digter, bror til Friedrich Heinrich Jacobi.

Efter at have studeret teologi og filosofi i Göttingen og beskæftiget sig meget med engelske, italienske og spanske forfattere blev han i en alder af 26 år professor i Halle, og efter at han her havde sluttet venskab med Gleim, fik han ved dennes hjælp en stiftspræbende i Halberstadt (1768). Her levede han nu sorgfrit i 6 år, i det følelsesfulde forhold til Gleim, som har givet sig udslag i deres brevveksling (udgivet 1768), men rejste 1774 tilbage til sin fødeby, hvor han under Gleims auspicier udgav dametidsskriftet Iris (8 bind, 1774—76) med bidrag af Tysklands bedste navne. 1778 blev han kaldet til Freiburg (i Breisgau) som professor i "de skønne videnskaber" og levede her til sin død. Han er mest kendt som lyriker, om end hans digte fra de yngre år, især fra den Gleimske periode, hører til den "anakreontiske" skole og ifølge Salmonsens er "stærkt smittede af fransk affektation og forskruet 'sirlighed'". Sämtliche Werke udgavs i 7 bind, 1807—13 (ny posthum udgave i 4 bind, 1825).

Kilder 

 

Digtere fra Tyskland
Ansatte ved Freiburgs Universitet
Tyskere i 1700-tallet
Tyskere i 1800-tallet
Personer fra Düsseldorf
Salmonsens
Carl Ludwig von Bar

Carl Ludwig von Bar (24. juli 1836 i Hannover - 20. august 1913 i Folkestone) var en tysk jurist.

von Bar blev 1863 privatdocent i Göttingen, 1866 ekstraordinær professor i Rostock, 1868 ordentlig professor i Breslau, 1879 i Göttingen. Han var medlem af rigsdagen 1890—93. Fraregnet et enkelt strejftog ind på civilrettens område, Das Hannoversche Hypothekenrecht nach dem Gesetze von 14. Dezember 1864 (1871), og forskellige ekskursioner på statsrettens og den politiske histories felter faldt von Bars omfattende og frugtbare forfattervirksomhed i 3 hovedgrupper: mellemfolkelig ret, proces- og strafferet. Med sine fortræffelige værker: Das internationale Privat- und Strafrecht (1862), Theorie und Praxis des internationalen Privatrechts (I—II, 1889), Lehrbuch des internationalen Privat- und Strafrechts (1892) og andre vandt von Bar i Europa ry som en af Tysklands skarpsindigste retsforskere, i selve Tyskland har hans indflydelse været ringere, han blev medlem af Institut de droit international og af den permanente voldgiftsdomstol i Haag. I Der Burenkrieg, die Russificierung Finnlands, die Haager Friedenskonferenz und die Errichtung einer internationalen Academie zur Ausgleichung der Staaten (1900) slog von Bar til lyd for oprettelsen af et internationalt, af den enkelte stat uafhængigt akademi for studiet og udviklingen af den mellemfolkelige ret og beslægtede videnskaber. 

Af von Bars talrige straffeprocessuelle skrifter kan fremhæves: Recht und Beweis im Geschworenengerichte (1865) og Zur Frage der Geschworenen- und Schöffengerichte (1873), af hans civilprocessuelle: Das Beweisurteil des germanischen Processes (1866) og Recht und Beweis im Civilprocesse (1867). Som strafferetslærer kastede von Bar dog vistnok tungere lod i vægtskålen. I Die Lehre vom Causalzusammenhange im Rechte, besonders im Strafrechte (1871) udtalte han tanker, der er beslægtede med de af Goos og Getz omtrent samtidig og uafhængig af ham fremsatte betragtninger om bestemmelsen af den retstridige handling. Af stort værd er von Bars Handbuch des Deutschen Strafrechts. I. Geschichte des Deutschen Strafrechts und der Strafrechtstheorien (1882), som forblev ufuldendt; von Bars sidste større værk Gesetz und Schuld im Strafrecht. Fragen des geltenden deutschen Strafrechts und seiner Reform. I. Das Strafgesetz (1906), II. Die Schuld nach dem Strafgesetze (1907), III. Die Befreiung von Schuld und Strafe durch das Strafgesetz (1909) blev skrevet med andre, væsentlig legislative formål for øje. Ved folke- og strafferetlige tidsskrifter, for eksempel Der Gerichtssaal, var von Bar en flittig medarbejder. Han var bidragyder til Holtzendorff-Kohlers retsencyklopædi og til Paul Hinnebergs Die Kultur der Gegenwart.

Kilder 

 

Jurister fra Tyskland
Tyskere i 1800-tallet
Tyskere i 1900-tallet
Personer fra Hannover
Salmonsens
Ansatte ved Rostocks Universitet
Ansatte ved Göttingens Universitet
Politikere fra Tyskland
Faglitterære forfattere fra Tyskland
Æresdoktorer ved University of Cambridge
Frederik Holst (læge)

Frederik Holst (født 14. august 1791 i Holmestrand, død 4. juni 1871 i Kristiania) var en norsk læge.
 
Holst blev cand.med. 1815 (sidste danske eksamen), licentiat 1816, dr.med. 1817 (radesyge, første norske doktorgrad) og stadsfysikus i Kristiania 1818. Han studerede fængsels- og fattigvæsen i udlandet 1819—21 og tog 1823 ordet for forbedring af disse forhold i Norge. Disse reformer knæsattes af kommissionen af 1837, som enstemmig anbefalede det af Holst anviste Philadelphiasystem, efter hvilket bodsfængslet indrettedes 1842. En artikel af Holst, der påviste Oslo Dollhus elendige indretning, gav anledning til nedsættelsen af en kommission vedrørende sindssygevæsenet 1825, der affødte sindssygeloven af 1848 samtidig med, at Gaustad Asyl oprettedes. Holst var professor i farmakologi og hygiejne 1824—65, deltog i udarbejdelsen af den første norske farmakopé og benyttedes meget i legislative og administrative øjemed. Han var medstifter af "Det norske medicinske Selskab", redigerede "Eir" 1826—37 og var medudgiver af "Tidsskrift for norsk Lægeforening" (1840—45).

Kilder 
 

Læger fra Norge
Nordmænd i 1800-tallet
Salmonsens
Alumni fra Københavns Universitet
Erik Risbjerg Thomsen

Erik Risbjerg Thomsen (18. november 1914 i Ting Jellinge ved Dalmose – 21. februar 1988) var en dansk afdelingschef og civilingeniør, bror til Grethe Risbjerg Thomsen.

Han var søn af førstelærer Søren Kristian Risbjerg Thomsen (1886-1975) og hustru Ellen Katrine født Damsgaard (1888-1981), blev student fra Roskilde Katedralskole 1932, cand.polyt. 1939, ansat ved International Patent-Bureau 1939 og ved DSB samme år. Her blev han sendt til USA i 1940'erne for at studere diesellokomotiver og avancerede til overingeniør ved maskinkontoret i Generaldirektoratet 1958 og til chef for maskinafdelingen 1964. Han blev medlem af Akademiet for de Tekniske Videnskaber 1965.

Han var Ridder af 1. grad af Dannebrogordenen og Ridder af Vasaordenen.

Thomsen blev gift 1. april 1939 med Rigmor Haugbølle (15. februar 1918 i Vejleby - ?), datter af slotsgartner Christian Julius Haugbølle (død 1962) og hustru Johanne Marie født Hald.

Kilder 
 Kraks Blå Bog 1974 

Personer i Kraks Blå Bog (afdøde)
Ingeniører fra Danmark
Danskere i 1900-tallet
Ansatte i DSB
Medlemmer af Akademiet for de Tekniske Videnskaber
Riddere af 1. grad af Dannebrog
Riddere af Vasaordenen
Gad Rausings pris för framstående humanistisk forskargärning

Gad Rausings Pris för framstående humanistisk forskargärning uddeles årligt af Kungliga Vitterhetsakademien i Sverige. 

Prisen skal gå til en framstående nordisk forsker inden for arkæologi, historie, filosofi, filosofiens historie, idé- och lærdomshistorie, kunst-, litteratur- og musikhistorie, religions- og retshistorie, etnologi, almen sprogvidenskab og studiet af sprogfamilier og enkelte sprog. Prisen skal gå til videnskabsmænd, "som har gjort virkeligt fremstående og vedvarende betydningsefulde indsatser inden for disse emneområder, og som har gjort hovedparten af sine indsatser inden for det nordiske forskningssamfund".  

Nordiske akademier og forskningsråd inden for emneområderne kan nominere kandidater.

Prissummen er 1.000.000 svenske kronor (2013).

Prismodtagere 
 2020 Pirjo Markkola, Tammerfors universitet
 2019 Lena Liepe, konstvetenskap, Linnéuniversitetet, Sverige.
 2018 Mogens Trolle Larsen, København, assyriologi og arkæologi
 2017 Sten Ebbesen
 2016 Erik A. Nielsen
 2015 Sverre Bagge, Bergen, historie
 2014 Minna Skafte Jensen
 2013 Jan Terje Faarlund
 2012 Kirsten Blinkenberg Hastrup
 2011 professor Åke Daun
 2010 Professor Vésteinn Ólason, Reykjavik, litteratur
 2009 Professor Eva Österberg
 2008 Professor vid Finlands akademi Simo Knuuttila, filosofihistorie
 2007 Fil. dr Mogens Herman Hansen København
 2006 professor Heikki Räisänen, Helsingfors, religionshistorie
 2005 Fil. dr Jørgen Jensen, København, dansk historie
 2004 Professor emeritus Ulf Teleman, Lunds universitet, svensk lingvistik
 2003 Professor Einar Niemi, Universitetet i Tromsø

Noter

Eksterne henvisninger 
 Kungl. Vitterhetsakademiens websted 

Videnskabspriser
Etableret i 2003
Hædersbevisninger fra Sverige
Thorkild Olesen

Thorkild Olesen (født 30. juli 1970 i Ringkøbing) er formand for Danske Handicaporganisationer (DH). 

Thorkild Olesen er cand.mag. i historie og religionsvidenskab fra Aarhus Universitet. Han blev født med grøn stær og har hele livet haft et synshandicap. Han blev blind som 21-årig i 1992. Han har været en del af den danske handicapbevægelse i mange år og startede i Dansk Blindesamfunds Ungdom som 18-årig, hvor han senere blev formand. 

Thorkild Olesen er også næstformand i Det Centrale Handicapråd og har tidligere været formand i Dansk Blindesamfund.

Eksterne henvisninger 
 P3 - "Sara og David på P3": Blind: Vi ser tingene anderledes (13. februar 2013) Hentet 25. oktober 2013.
 Det Centrale Handicapråd Portræt af Thorkild Olesen  

Foreningsformænd fra Danmark
Personer i Kraks Blå Bog
Erik Leif Jakobsen

Erik Leif Jakobsen (24. december 1916 i Lunderskov – 18. februar 2008) var en dansk administrerende direktør og civilingeniør.

Han var søn af stationsforstander I.C. Jakobsen (død 1969) og hustru Helene Christine født Hansen (død 1971), blev student fra Odense Katedralskole 1936, cand.polyt. 1942 og ingeniør ved Aarhus Belysningsvæsen samme år. Jakobsen blev driftsingeniør ved Skærbækværket 1950, overingeniør 1952 og var adm. direktør for Elsam fra 1956 til sin pensionering 1984.

Han var medlem af bestyrelsen for Danatom fra 1957, af Dansk elektroteknisk Komité fra 1959, af Akademiet for de Tekniske Videnskaber fra 1960 og af Nordel fra 1963. Tillige næstformand i Danske Elværkers Forening og Ridder af Dannebrog.

Erik Leif Jakobsens bror Jørgen var under Besættelsen med i modstandsbevægelsen, og det samme var hans overordnede ved Aarhus Belysningsvæsen, teknisk direktør C.R. Wegener. Hans søster Anne-Lise Jakobsen var forlovet med modstandsmanden Orla Andersen fra Hornslet, som 1944 blev henrettet af værnemagten. Jakobsen afslog selv at gå ind i modstandsarbejde. Han har skrevet en beretning om sit liv under Besættelsen.

Han blev gift 19. november 1938 med Ulla Møller Kristensen (13. juli 1919 i Hørning - ?), datter af forsikringsdirektør Svend Aage Møller Kristensen (død 1966) og hustru Mary Kathrine født Jegsen.

Kilder 
 Kraks Blå Bog 1974 

Personer i Kraks Blå Bog (afdøde)
Ingeniører fra Danmark
Personer fra Lunderskov
Elektricitetsselskabsdirektører fra Danmark
Danskere i 1900-tallet
Selvbiografer fra Danmark
Riddere af Dannebrog